Veiligheidswag in hof oor transitorooftog | Maroela Media
Onke Jilingisi (29), 'n veiligheidswag by 'n winkel in Epping-nywerheidsgebied in Kaapstad, het Maandag in die Goodwoord-landdroshof verskyn in verband met 'n transitorooftog.
Jilingisi is in hegtenis geneem ná 'n transitorooftog Vrydagaand.
Zinzi Hani, woordvoerder van die nasionale direktoraat vir prioriteitsmisdaadondersoeke (die Valke), het gesê die bestuurder van die G4S-voertuig en 'n kollega het kontant opgelaai by 'n plaaslike winkel in Fisherlaan in Epping. "Hulle was op pad terug na die gepantserde voertuig toe twee onbekende mans hulle skielik genader en 'n vuurwapen op hulle gerig het. Die verdagtes het een van die beamptes se vuurwapen by hom afgeneem en hulle het daarna in 'n dubbelkajuitbakkie van die toneel gevlug met 'n onbekende bedrag kontant. Die gekaapte bakkie is later verlate gevind in 'n oop veld naby Langa-treinstasie."
Die Valke se ondersoek het daarop gedui dat Jilingisi 'n veiligheidswag by die betrokke winkel was. Hy is tydens die voorlopige ondersoek met die rooftog verbind en is in hegtenis geneem.
"Die saak is uitgestel tot 2 September vir die aansoek om borgtog."
Word daar nie meer police clearance gedoen by aanstelling van veral so belangrike werk nie.. Is mens nie veronderstel om veilig te voel met sekuriteitsbeamptes in die rondte nie? .ń Skelm moet uitgewys word voordat hy ń werk aangebied word…waar het dinge so verkeerd begin loop vir SA?